Държавен вестник, бр. 83, 2017 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  83
При определяне степента на намалена рабо­
тоспособност и годността за работа в МВР не е 
достатъчно само да се преценяват особености­
те на патологичния процес, но и да се държи 
сметка за условията, характера и изискванията, 
при които протича службата на жената в МВР.
Ендометриоза
По някои клинико-морфологични особености 
тя показва сходство с доброкачествените тумори 
и се отнася към тази точка. При изразена симп­
томатика годността се определя индивидуално 
след лечение.
Кандидатките за работа по графи 1 и 3 се 
преценяват като негодни поради тенденцията на 
заболяването към рецидив, а за всички останали 
графи – индивидуална преценка.
Пролапс на женските полови органи
Пролапс и десцензус на влагалището и матка­
та са едни от най-честите причини за трайното 
намаляване на работоспособността при гинеколо­
гичните заболявания. Ако консервативните или 
оперативните методи при лечението на десцен­
зуса и пролапса на влагалището и матката не 
дадат резултат или болните откажат оперативно 
лечение, се взема решение за негодност при 
кандидатките за работа в МВР и АМВР. Мал­
ки, непредизвикващи оплаквания спадания на 
женските полови органи, неизискващи лечение, 
правят служителките ограничено годни за работа 
в МВР, със спазване на противопоказания – тежки 
физически натоварвания. Кандидат-служител­
ките по графа 2 се преценяват индивидуално.
Фистули със засягане на женските полови 
органи
При оперативно дефинитивно излекуване те 
не са противопоказание за работа в МВР. Ко­
гато са усложнени и рецидивират, са пречка за 
назначаване на кандидатките по всички графи.
Невъзпалителни заболявания на женските 
полови органи – яйчниците, маточната тръба и 
широката връзка на матката
Към тази рубрика са включени: фоликуларна 
овариална или на корпус лутеум кисти, атро­
фия на яйчника и Фалопиевата тръба, хематом 
и разкъсвания на лигаментум латум, пролапс, 
торзия, херния на яйчника и тръбите и др. Тези 
заболявания не са пречка за назначаване след 
адекватно лечение.
Болести на матката, некласирани другаде
Рубриката включва: полип на тялото на матка­
та, хипертрофия и атрофия на матката, кистична 
хиперплазия на ендометриума, вътрематочни 
сраствания и неправилни положения на матката.
Когато изброените заболявания не дават 
оплаквания или са излекувани хирургически, 
не са пречка за назначаване, като се прави ин­
дивидуална преценка по графи 1, 2 и 3.
Аномалиите в позицията на матката – ан­
теропозицио, ретропозицио, латеропозицио, 
латерофлексио, ретроверзиофлексио, сами по 
себе си не са противопоказани за работа в МВР. 
Лечението се налага само ако са съпроводени 
с оплаквания и функционални смущения или 
основното страдание го изисква, след което 
годността се определя индивидуално. Особено 
внимание заслужават случаите с фиксирана 
ретроверзия на матката, наличието на която 
може да намали работоспособността значително. 
Хиперантефлексията като симптом на овариална 
инсуфициенция при жени с астеничен хабитус 
нарушават работоспособността само ако е съ­
проводена с обилна и болезнена менструация.
Следоперативни сраствания без оплаквания 
и функционални разстройства са без особено 
клинично значение и не намаляват годността 
за работа в МВР. Значителни сраствания, които 
за дълъг период от време предизвикват болки, 
правят служителките годни за работа с проти­
вопоказания: тежък физически труд.
Невъзпалителни заболявания на шийката на 
матката и вагината
Рубриката включва: ерозия, дисплазия, лев­
коплакия, старо разкъсване на маточната шийка 
или влагалището, стеноза, стриктура, мукозен 
полип, бяло течение, неуточнено като инфекци­
озно, ригиден или тесен хименален пръстен и др.
След оперативно лечение те не са пречка 
за назначаване на кандидатите по графи 1 и 2. 
По графа 3 се прави индивидуална преценка. 
Служителките са годни.
Невъзпалителни заболявания на вулвата и 
перинеума
Рубриката включва: дистрофия на вулвата, 
атрофия, хипертрофия на клитора, хипертрофия 
и полипи на лабията.
При случаи, които не водят до сериозни функ­
ционални разстройства, кандидатките могат да 
бъдат назначавани след индивидуална преценка 
по всички графи.
Болки и други симптоми, свързани с женските 
полови органи
Рубриката включва: интерменструална бол­
ка, дисменорея, синдром на предменструално, 
напрежение, стресова инконтиненция на урина, 
синдром на тазова конгестия.
Функционалните смущения играят роля за 
намаляване на работоспособността, особено 
когато са свързани с други ендогенни или екзо­
генни фактори – инфекции, хормонални смуще­
ния, соматични и психични заболявания и др. 
При адекватно терапевтично повлияване те не 
са пречка за определяне на кандидатките като 
годни, преценявайки ги индивидуално.
Кандидат-служителките с дисменорея, не­
повлияваща се от лечение и водеща до чести 
състояния на временна неработоспособност, са 
негодни по графи 1 и 3.
Кръвотечение от половите органи и смущение 
на менструацията
Рубриката включва: липса на менструация, 
нередовен менструален цикъл, метрорагия, не­
уточнени.
При кандидат-служителките за работа в МВР 
след клинично уточняване се прави индивиду­
ална преценка.
Менопаузни и постменопаузни разстройства
Подлежат на хормонозаместителна терапия 
и не са пречка за назначаване на работа при 
успешен терапевтичен подход.